
TRAGCEDIARUM GRJEGARUM 



REBUS PUBLICIS GONJUNCTIONE. 



Homiiies^ dum prdeclarum aliquod artis monu- 
mentum intuentur^ non tam opus ipsum quam arti^ 
ficem cognoscere, admirari, amare student. Itaque 
multi nostris temporibus sibi proposuerunt , ut e 
tragoediis graecis eruerent, non soium quale fuerit 
poetarum ingenium, quae de summa divinarum 
humanarumque rerum sententia, sed etiam quid 
senserint de reipublicae statu, quibns partibus fave- 
rint, quo fuerint animo in Cimonem, Periclem, 
Alcibiadem, num bellum Peloponnesiacum proba- 
verint, an pacis exstiterint auclores; cetera hoc 
genus. Quod si vera essent omnia quae viri docti 
nuper reperisse sibi videntur, aliter profecto quam 
adhuc consueverunt harum rerum periti, et de poe- 
lis illis judicandum esset, et de populi Atheniensis 
indole. Cui quum exprobraverit Cleon, vel potius 
Thucydides, quod in concioue et veris rebus agendis 

1 

2 DE XRAGOBDIAKUM GBiEGARUM 

aXXo Tt t^nroiYi r/ ev '0I5 Cw|tx£v ', nobis contra efficere- 
tur, in fictis rebus et a vera vita remotis requisivisse 
Athenienses ea ev oU Cwfxev. Poetae autem non uno 
loco viderentur ipsi cum spectatoribus coUocuti 
esse, ipsique fuisse fabulae pars , quum ex tragici car- 
minis legibus non parsfabulae poeta, sed creatorsit 
et quasi fons yitde, ex quo vitalis animae haustum 
traxerunt personse, in reliquisa creatore disjunctae, 
ut conjecturam facere possis de deo illo scenici 
mundi artifice, cognoscereet conspicere ipsum non 
possis. 

Itaque fines quidam videntur et quasi termini 
constituendi esse, intra quos se exerceat studium 
illud (morbum pene dixerim) investigandi , quoe in 
tragoediis graecis, e poetarum potius quam e per- 
sonarum mente dicta , non ad fabulae sed ad com- 
missionis tempuspertineant. 

Nonuulla in tragoediis gi^aecis ad res publicas refe- 
renda esse , nunquam fefellit viros <loctos; quae sint 
referenda, et qualia, et quomodo, non satis inter 
eos convenit. Qua in disquisitione propius fortasse 
ad verum accedamus, si animadversum erit, non 
simplex esse id de quo agitur, sed pluribus modis 
posse usu venire. Est enim tragoediae genus^ quod 
totum versatur in iis quae ipsiuspoetae memoria gestae 
sunt, rebus celebrandis ; est alterum, quod, vetera rei 
publicae vel fata vel instituta exornando, cum prae- 
senti rerum statu aliquatenus conjunctum videatur; 

' Thucvd. III, 38. 

CUM REBUS PUBLICIS CONJUNCTtONB. S 

potest etiam argumentuin , per se alienum a rebus 
publicis, ila conformatum esse a poeta, ut imaginem 
quandam exhibeat eorum quae tum maxime in civt- 
tate gwebantur, atque tectam et involutam in se 
contineat civiumvel exhortationem vel admonitio- 
nem; occurruntdenique in tragoediis graecis singulae 
passim sententiae, fabulae argumento adspersee, quae 
non ad personas, sedadspectatorespotiuspertinere 
videantur. De quibus generibus singulis breviter 
nonnulia disputabimus. 

I. Primum quod statuimus genus non late patuit 
apud veteres : de iis quse hodie exstant fabulis una 
tantum , JEschyli PerscBy huc referenda; innotue- 
runt praeterea Phrynichi tragoediae : Mileti expu- 
gnatio et Phoenissae. Jam vero hoc fabularum genus 
fieri non potest ut ad i^em publicam non spectet ; 
nequehocquisquammirabitur : illudfortasseadmira- 
tlonedignum, quodvix ulla inveniuntur iniEschyli 
Persis , quae in partium favorem dicta videantur. 
Agitur res in ultimis, ut apud Athenienses, terra- 
rum partibus j ne nomen quidem ullius memoratur 
Groecorum ducis, visis nocturnis diurnisque cum 
rebus mythicis verae res exaequantur, divino consi- 
lio plus quam humanae tribuitur vel sapientiae vel 
fortitudini. Quibus rebus adducor ut non haeream 
in ea , quae a viris doctis notata est , inter iEschylum 
et Herodotum discrepantia. Aristides enim quum 
praeclarum opus ediderit in Psytallia insula primo- 
ribus Tersarum obtruncandis, breviter, sed non 
sine magna fortissimi viri laude, hoc perstrinxit 

6 D£ TRAGOEDIARUH GRiECARdM 

vel eorum qui fabulas spectabant^ vel sociorum^ vel 
hostium. Quin dii ipsi non generis humani sunt dii, 
sed graecarum urbium slve conditores , sive patroni. 
Pertinent igitur ad laudes patriae civiumque, passim 
etiam ad hostium obtrectationem, fabulse ipsoe.Qua 
in re illud notatu dignum est , quod .SLschylus e 
multarum graecarum urbium mythica historia fa- 
bularum suarum argumenta petiit , Sophocles et 
Euripides plures tragcediis exornaverunt atticas 
fabulas '. Videor mihi hujus rei rationem invenire 
in diversis quibus poetae vixerunt temporibus. 
iEschylus enim , Marathonius miles, majore quodam 
animo, Atticae fines egressus, omnem sibi Graeciam 
patriam esse existimavit : erat enim ejus aetatis qua 
vel maxime unum se esse populum variae Groecorum 
gentes et re demonstraverant Barbaris et ipsi animo 
senserant. Quae pulcherrima concordis Graeciae 
tempora mox evanuerunt, ut, communi hoste e pa- 
triae finibus ejecto , veteres discordiae rursus nasce- 
rentur et acrius exardescerent. Quam. ob rem So- 
phocles , arctiore rursus ille patria usus , ad atticas 
fabulas tractandas animum appulit ; Euripides, ut 
qui odium Lacedaemoniorum inde a puero imbibe- 
rit, multis tragoediis Atheniensem se esse ita com- 
probavit, ut in Peloponnesios inveheretur. 

Hoc in genere dupiiciter agnoscas poetam Athe- 
niensem. Quum enim pro civibus nostris habeamui» 

* Welcker, Die Griechischen Tragcedien, ec. Bonn, 1839, 
T,p.97. 

CCM REBUS PUBtlClS CONJCNCTIONE. 7 

non solnm eos quibirscum vivimus, sed eliam eos 
qui ante nos in eadem civitate vitam degerunt , po- 
testfabulse tractatio Atheniensemquendam colorem 
ita referre, vel ut detorqueatur ad poetae aetatem , 
vel ut ad veterum Atheniensium gloriam antiquas 
res accommodet. Primo loco dicemus de altero ge- 
nere , quod quum minus faciat ad nostram rem , 
breviter de eo monuisse satis habebimus. 

In plurimis tragcediis ita versatos esse videmus 
poetas , ut vel augerent vel fingerent quae ad mythi- 
cam Athenarum gloriam pertinerent, minuerent 
autem vel celarent quas Athenis non satis essent 
decora. Itaque, teste Plutarcho {Htes. 16), Minos 
Cretensis semper male audivit et inci^epatus est in 
Atticis theatris, neque Hesiodus eum juvavit regem 
prdestantissimum , neque Homerus Jovis sodalem 
eum vocando : esse enim gravissimum , urbis susci- 
pere inimicitiam, quae &cundia polleat et carminibus. 
IdemfereacciditCreonti, OEdipic^w^v^h^Wwan Atticae 
inferenti; idem Atridis, Ajacem Salaminium, postu- 
mum ut ita dicam Atheniensem , sepultura privare 
studentibus. Theseum vero semper videmus fortem 
et magnanimum, miserorum patronum, castigato- 
rem improborum. Cetera ut mittam, Hippolyti^Vkl^v 
si aliusesset quam Atheniensisheros , aliler arbitror 
Euripidem tractaturum fuisse ejus partes : notavisset 
jwofecto hominis credulitatem et iracundiam , ut 
odio nobis esset, cujus nuncnos miseret. Idem quod 
in personis, etiam in fabulae compositione factum 
esse videmus. Itaque quum ita fama obtinuisset, 

8 DE TKAGOBDIARUM Glt^GARUM 

Copreum, legatum ab Eurystheo missum ad Hera- 
clidas repetendos, neglecta religione ab Atheniensi- 
bus interfectum esse (Philostr. Vit. Sophist. I. 
p. 550), non solum purgavit Euripides cives suos 
hoc crimine , sed etiam ostendere studuit quomodo 
exsisterepotueritejusmodi rumor. Demophon enim 
apud Euripidem, manum jam injecturus legato, a 
Choro retinetur iHeraclid.y v. 271 ) ; Copreus sal- 
vus ad suos redit ; Chorus autem omnibus ait hoc 
vitium esse praeconibus , ut in majus res exaggerent, 
et Copreum quoque ita rem narraturum esse, quasi 
multa mcommoda ei acciderint atque vix effugerit 
necem. Quodhic in fabulae parte, alias in universa 
fabula factum esse videmus. Jonem enim quum ede- 
ret Euripides^ hoc sibi videtur proposuisse , ut du- 
cem illum Atheniensium doceret non Xuthi advenae 
filium fuisse , voQov , ut Grceca voce utar, sed verum 
et genuinum Atheniensem, matre natum Erechthei 
filia , patre divino *. Callide autem Ita instituit 
rem , ut Xuthus suum esse filium Jonem crederet : 
itaque eademfabula et confirmavit eamfamam, quee 
ad patriae gloriam magis esset idonea, etalterius ra- 
tionemreddidit probabilem. Illudsane reprehendas, 
quod fraude utitur Apollo, iquae quum omnino in- 
digna sit deo , tum Apollinem minime decet, Jovis 
ipsius interpretem , qui vera atque sincera responsa 
mortalibus edere credebatur. Sed talia nihil mo- 
rabatur Euripides, quin immo dedita opera ex- 

* V. Muellcr, Doriery I , p. 246. 

CUM REBUS PUBLIC1S CONJUNCTIOIVE. 9 

cogitabat, ut deos illos populares , quibuSy aequa- 
lium opiniones secutus, in fabulis suisutebatury eos- 
dem lecte rideret et injustos esse demonstraret (cf. 
Hippol, vv. 7, 47, sqq. Orest. vv. 417, sqq. 955. 
Electr.yx. 1246, 1302). Interdum videmus iis &- 
bulis, quae nibil pertinent ad Atbenas, inferri Atticos 
heroes. Hujus generis est, quod in Medea jEgeus fe- 
minae miserae et a proximis suis injuria afTectae hos- 
pitium auxiliumque poUicetur, ad fabulam ipsam 
minus commode ', ad Athenarum gloriam appo- 
site. Similiter in Herculefurente Theseus inducitur, 
non feminae ille, sed Alcidae ipsi auxilium laturus. 
Quibus addi potest , qui a Sophocle est in Electram 
illatus, modestius quidem, haud ingrate tamen 
Atheniensibus , auriga ille Atheniensis, prudens et 
peritus, Pythicorum certaminum victor. 

Alia est ratio eorum argumentorum in quibus 
futurarum rerum vel semina vel exempla conspici 
licet , ut quasi pervadere videantur per temporum 
spatia, et eventorum consequentia usque ad poetae 
aetatem pertinere. Huc referas -S^schyli Eumenidesy 
arctissime conjunclam cum institutis sacrisque, 
quae, dum Athenarum res publica sletit, permanse- 
runt atque in honore fuerunt. Dijudicatur enim 
in hac fabula Oi^estis causa , facinus ausi pie im- 
pium , dum patris necem ulturus matrem inler- 
ficit, et deorum Olympiorum jussis obtemperans in 

* V. Patin . Etudes sur les tragiques grecs , i. II , 
p. 393. 

10 DE TRA<K)BDIARUM GRi£GARUM 

inferorum deorum vindictam incidit. Quae causa 
quum sit maxima et gravissima, a Minerva ipsa insti- 
tuitur antiquus ille qui in Areopago capitalia judi- 
cia exercebat senatus , atque haec prima res ad eum 
defertur. Hoc tragoediae argumentum quolibet tem- 
pore ^schylum potuisse tractare, neque omnino 
a maxima Areopagi laude disjuncturumfuisse , facile 
intelligitur. Attamen ita commendata est a poeta 
Areopagi auctoritas , ut aliud quiddam his laudibus 
subesse sentiatur* Atque quum sciamus eo ipso tem- 
pore commissam esse febulam , quo Pericles Areo- 
pagum si non omnibus, at multis tamen muneribus 
et antiquo illo splendore spoliavit, extra omnem 
dubitationem positum est, quod jamdudum viderunt 
viri docti % id sibi proposuisse jEschylum, ut anti- 
quissimi judicii auctoritatem contra novarum rerum 
studiosos defenderet. Qua in re ad hoc maxime at- 
tendendum est , quomodo spectatores allocutus sit 
poeta. Quum enim duae sint rationes quibus in 
tragoedia cum corona verba facere possit poeta, neu- 
tra cum tragicae artis legibus satis congruere vide- 
tur. Potest enim , quod in Euripidis prologis et in 
Comicorum Tza^a&idtai factum esse videmus , sive 
actorum aliquis sive Chorus, partibus suis neglectis, 
quae poeta spectatoribuscognita vult exponere. Pos- 
sunt etiam personae inter se colloqui, quae tum ad se, 
tum praecipue ad spectatores pcrtineant. Sed neque 

' V. Lebeau, Mem. de VAcad» des Inscript, t. XXXV, 
p. 433. Mueller, Eumeniden, p. 115sq. 



Digitized by VjOOQIC 



CUM REBUS PUBL1CIS C^JUNCTIONB. 11 

aperta illa , neque tectior haec et obliqna ratio quum 
in tragoedia probanda esse videatur, admirabili 
^schylus, siye arte, sive ingenio usustertiamaliquam 
invenit viam , quae ab omni reprehensione vacat. 
Minerva enim , silentio per praeconem facto, coro- 
nam alloquitur civium Atheniensium, qua judicum 
consessus cinetus esse fingitur, quse corona nulla 
alia est quam verus , qui in theatro considet, popu- 
lus. Itaque non ad spectatores se convertit actor, 
sed fabulae pars fiunt ipsi spectatores; neque Minervae 
persona a fabulae tempore ad commissiotiis tempus 
descendit, sed ascendit et transfertur corona ex eo 
quo re vera est in id quod poeta vult tempus. 

Sed insunt etiam alia huic tragoediae non miiius 
aperte ad publicas Atheniensium res referenda. 
Docta enim est Eumenides non multo post foedus 
inter Athenienses et Argivos initum (01. LXXX a. 1 
aut 2 ). Jam vero quum Orestes esset Argivus, hanc 
occasionem nactus poeta civitatum conjunctionem 
antiquissimo nitifundamento ostendit. Itaquestatim 
ab initio Orestes Minervae auxilium implorans(v. 
289) fidam et aeternam Argivorum amicitiampollice- 
tur ; quae iterum ( v .669) ApoIIo patronus pro cliente 
suo spondet ; atque in fine tragoediae Orestes ipse 
( V. 762 ), domum reversurus, pro eo quo ab 
Atheniensibus afTectus erat beneficio, semper se 
suosque cives grato animo futuros esse jurejuraiido 
confirmat; quod si unquam bellum Atheniensibus 
illaturi essent Argivi , irrita se effecturum esseeorum 
consilia , sin societatem colerent, propitios eos habi- 

12 DE TRAGOBDIARUM GRiEGARUM 

turos esse suos manes* Hoec omnia ita sunt cHserle 
dicta^ ut facillime et Athenienses tumassequi potue- 
rinl, et hodie interpretes intelligant; ita porro cum 
argumento conjuncta sunt conveniuntqiie et rebus 
et personis, ut scenici carminis leges nunquam 
egressus sit poeta. Fac enim doctam esse fabulam eo 
tempore quo Areopagi auctoritas sancta adhuc et 
inviolata erat, argumentum tale est, ut abamplissimi 
judicii laudibusnon abstinuisset poela; fac Argivos 
hostes fuisse Atheniensium, fac amicitiam sine foe- 
dere inter civitates intercessisse , fac suspiciones sine 
bello : quidquid statuis, debuit Orestes iE^chyleiis 
et societatem poHiceri, et rupti foederis vindicem se 
fore praedicare. Alio fortasse modo et aliis verbis 
nonnulla dixisset, res etsententiaeeaedem sane fuis- 
sent quoe sunt et quae omnino esse debuerunt. 

Eodem fere tempore , si viros doctos audias , 
^schyli Supplices acta. Qua in fabula Danai filiae ex 
jEgypto profugae, ab Argivishospitio exceptae, pro 
Argivorum salute vota faciunt, et precantur a diis ut 
bonis plurimis maximisque et terram et homines 
afiiciant. Haec causa erat viris doctis, cur sub Argivi 
foederis tempus, pauUo ante Oresteam, hancfabulam 
actamesse suspicarentur. Cui sententiae maxime vi- 
detur adversari fabulae indoles, simplicissima illa et 
quae non ultimis sed primis poetae temporibus con- 
veniat. Chorus enim non primarius , sed fere solus 
est actor, ut non accedere videantur ad ceteras per- 
sonas Chori partes , sed ad eum personae accedere. 
Itaque subtilis antiquorum carminumjudex omnium 



Digitized by VjOOQIC 



CUM RBBDS PDBLICIS CONJUNCTIONE. 13 

quae dstatem tulerunt iBschyli fabutarum hanc esse 
primam et antiquissimam statuit ' , cujus judicio 
omnino accedo. Neque enim moror Argivorum 
laudes , quas ab ^schylo, non Athenarum sed Groe- 
ciaecive, nunquam abhorruisse censeo. Fiunt pro 
Thebanorum quoque incolumitate preces in Septem 
adversusThebas, quum tamen Thebani, dum -Slschy- 
lus vixit, nunquam foedus inierint cum Atheniensi- 
bus; quod Aristophaneus Bacchus ridens crimini 
vertit iEschylo, quasi Thebanorum fortitudinem 
laudando hostibus Athenarum animos addiderit 
( Ran. V. 1023). At, puto, non sunt ad hanc re- 
gulam exigendae ^schyli tragoediae. Neque quae de 
jEgyptiis dicuntnr effeminatis et imbellibus , ad 
Atheniensium jEgyptiacam expeditionem necessario 
referuntur, quum Graecorum celebrari bellica vir- 
tus, barbarorum ignavia notari a viro Medicarum 
pugnarum participe semper potuerint. Praeterea, 
fuerunt quidem inter jEgyptios qui cum Persis ad- 
Ycrsus Athenienses bellum gererent, major tamen 
pars ab horum partibus stabat. 

Haec de jEschylo. E Sophocleis quae exstant fa- 
bulis una tantum ad Athenarum antiquas res perti- 
net, QEdipus Goloneus; cui addere possis Ajacem , 
ab Atticis religionibus non alienum. In OEdipo Co- 
loneo eadem fere quae in Eumenidibus occurrunt : 
nam et sacra quaedam instituta circumfunduntur an- 
tiquitatis splendore, etextraneus, ab Atheniensibus 

• V. Polin,/. /. t. 1, p. 161. 

beneficio afFectus, aaxilium snum in poslerum pro- 
mittit. Nihil attinet muttis explicare, quomodo cum 
universa Athenarum laude pagi Colonei , cui ipse 
adscriptus erat, laudem poeta conjunxerit; cujus 
loci sacra, anteSophoelem « pie observata abincolis, 
iama non item celebrata (v. 63 ) » , inclaruerunt 
profedo illa tragoedia, et « nobilium facta sunt » sa- 
crorum. Magis ad nostram rem faciunt bona illa, 
quibus (Kdipus hospes Athenarum rempublicam 
afficit. Quae muItumdKFerunt ab iis quae in Eumeni- 
dibusOrestespollicetur : Argivorum enim rex ami- 
citiam suorum oifert et societatem ; C^dipus exsul , 
civibus suis infensus, victoriam de Thebanis una 
cum sepulcro suo Atheniensibus tradit. Gonspirant 
fabulse cum rebus historicis : nam cum Argivis nul- 
lum fere Atheniensibus bellum intercessit , cum 
Thebanis saepe bello contenderunt, nunquam fere 
pace utebantur firma et sincera. Itaque in tragoedia 
quoque , futurarum cladium omen quoddam et quasi 
prohisio, Creon superatur a Theseoatque ex Atticae 
finibusejicitur. Quae omnia quum ad Inimicitias civi- 
tatumspectent, duo exstant in OEdipo Coloneo loci, 
qui universo fabulee consilio videntur repugnare. 
Vaticinante enim (ffidipo, fore ut in Atticae finibus 
clade afficiantur Thebani (v. 605, sqq.), mirabundus 
Theseus ex eo quaerit, quomodo inter amicas civitates 
dissidia nasci possint. Ad quse OEdipus respondet 
nihil tam esse firmum et conjunctum, quod non dis- 
solvatur temporis potentia; itaque futurum esse an- 
norumdecursu , ut concordia illa et societas gladio 

disciiidatur a Thebanis levem ob causam. Altero 
loco (v. 919, sqq. ) Theseus, dum in Creontem 
invehitur, rempublicam Thebanorum sedulo culpa 
eximit , quam negat probaturam esse Creontis in* 
cepta si resciverit : neque enim injustis eara dele- 
ctari civibus. Quum igitur et cladem Thebanorum 
haec fabula auguretur, et eadem maximis laudibus 
afficiat Thebanos^ annum aliquemexquirere studue- 
runt viri docti , quo et haec et illa apte potuerint a 
poeta proferri. Qua indisquisitione in diversas partes 
abierunt. NonnuUis enim visum est post pugnam 
Deliensem ridicula futura fuisse OEdipi illa promissa, 
ipso scilicetrerumeventurefutata ; optime vero belli 
initiis convenire , quando in victoriae spem erigendi 
fiierint civium animi. Quadrare etiam hostium laudes 
in ea tempora , quibus odium uondum acrius exarse- 
rit. ItaqueOI. LXXXVII anno 2 vel 3 doctam esse fa- 
bulam statuit Reisigius, cum quo in uni versum consen- 
tiunt Lachmannus et Schnellius, nisi quod ille temere 
( cf. V. 703 ) jMrimum ejusdem Olympiadis annum 
praeferendum essecensuit. Alii contra non nisi post 
dadem Deliensem aptam huic tragoedide occasionem 
fuisse sibi persuaserunt. Nam primis belli Pelopon- 
nesiaci annis a Spartanis sibi metuisse Athenienses , 
de Thebanorum in Atticam incursionibuspost illam 
demumpugnam potuisse cogitari . Atquequum eodem 
tempore factio exstiterit Thebis popularis imperii et 
Atheniensium studiosa (Thuc, IV. 76), hoc fuisse 
causae existimant, quare in universam invehiTheba- 
norum civilalem Sophocles dubitaverit. Talibus fere 

rationibus permoli Boeckhius et Suevernius * 01. 
LXXXIX exeunli, vel ineuntiXC, OEdipumColo 
neum assignarunt. Haec ideo longius exposni, ut intel- ^ 
ligatur quam lubricum sit ex argumento fabulaSy 
etiamsi haud dubie spectet ad res publicas, de fabulae 
temporeconjecturam facere. Quis enim ex argumento 
OEdipi Colonei efTecisset, eam esse conscriptam sub 
finera belli Peloponnesiaci , nisi tot tamque diserta 
hujus.rei testimonia exstarent. Quibus diiEcile est 
fidem denegare. Nam de narratiuncula illa notissima 
ut concedam jure suo dubitasse viros doctos , quoad 
aliundenonaccederetconfirmalio, nunc tamenquum 
constet post mortem poetae a juniore Sophocle fabu- 
lam editam esse ( Schol. cod. Florent. ), tam apte 
haec cum illis.concinunt, ut et illorum inde fides 
augealur. Absolvitur vero res, quod optime per- 
spexit Welckerus, epigrammate in Sophoclis hono- 
rem ab Jophontefilio conscripto^ cujus sententiam 
Valerius Maximus ( Vlll , 7, ext. 12 ) latinis verbis 
expressit. At quum ultimis belli annis acerrimum 
fuisse Atheniensium in Thebanos odium consenta- 
neum sit , superest ut explicemus cur a Theseo So- 
phocleo Thcbani collaudentur. Atque in primo illo 
loco ( V. 605 ) equidem non offendo : nam si amici- 
tia olim cum Atheniensibus conjuncti levem obcau- 
sam foedus violarunt, major inde Thebanis contlatur 
invidia. Jamvero,si amice tunc agebant civitates, 

' Reisjg. Enarratio OEdip. Colon., p. v. Lachinann in : 
Niebuhr's Rhein, Museum , p. 313. Boeckh. Prooem. ind. lectt. 
BeroL ast. 1826. Sncvcrn in j4ct, Acad. BeroL 1828, p. 15. 

Tlieseus^quae ejus erat prudentia, parcere debuit 
sociae reipublicae atque iii Creontem solum omnem 
inyidiam conjicere» Hac ratione alter quoque locus 
explicari possit. Habet tamen.quo se commendet 
C. F. Hermanni sententia , qui a juniore Sophocle, 
post restitutas Thebanorum auxilio Atheniensium 
res , in amicae tum civitatisgratiam hos versus ad- 
ditos esse conjecit '. 

Ad Euripidem quod. attinet, de Supplicibus res 
est et notissima et certissima. Omnis enim fabula 
versatur in vetusto illo beneficio exornando , quo 
Alhenae Argivorum civilatem in aeternum sibi 
devinxisse ferebantur. Itaque in fine tragoediae, 
postquam Adrastus se suosque affirmavit semper 
beneficii memores futuros esse, hoc parum esse ratus 
poeta, Minervaejussufoedusesseinitum inter civitates 
finxit, atque adeo formula ipsa jurisjurandi a dea 
praeitur. Accedit quod Spartanorum notatur crude- 
litas et perfidia (v. 186) , Thebanorum improbitas, 
superbia , inanis jactantia (v. 463, passim), quos 
sperat poeta, quum secunda fortuna usi sint, hanc 
ipsam ob causam adversam mox experturos esse 
(vv. 329, 608). Athenae non solum laudantur, sed 
etiam purgantur ab invidorum criminationibus , 
quo pertinet et illa de optima rei publicae forma dis- 
putatio (v. 403), et quae de egregia Atheniensium 
imprudentia, magnarum rerum effectrice, profe- 

' WelckeFj Die Griechischen Tragosdien, Bonn / 1839, 
I, p, 253, K. F. Hcrmann, Qucesiiones QEdipodece. Marburgi, 
1837, p. 43, 

2 

luntur (v. 321).Laudatioducuin Aigivorum ita est 
instituta, ut nesciam an rideantur Atheniensium 
imroicfioi. Illud certe spectatores fugere non poterat 
eos, qaorum moderatio ab Adrasto celebretur, eos- 
dem superbia sua deorum iram meritos esse. Atque 
omnino, paucis locis exceptis, facile intelligas non 
apud Theseum et jEthram versari poetae animum , 
sed in medio foro et inter suae aetatis Athenienses. 
Quo nomine ab ^schyli Eumenidibus differt Enri- 
pidis Suppliceset ab SophoclisOEdipo Coloneo. Ab 
JEschylo enim et Sophocle rapiebantur spectatores 
in antiquam illam et venerabilem aetatem , deosque 
et heroes oculis se videre sibi persuadebant; qui si 
forte divinatione praediti, ea expromebant quae no- 
vissimis temporibus eventum habitura essent, tanla 
erat personarum gravitas, tamque per omnem fabu- 
lam sui erant similes sibique constantes , ut non ficta 
sed vera e remotissimis temporibus vox ad specta- 
tores pervenire videretur. Apud Euripidem contra 
omnia lusumquendam esse apparel, ingenii quidem 
suavissimi et acutissimi : licet conspicere poetam 
modo latentem sive potius emergentem ex Thesei 
\el Adrasti persona , modo , tragoediae memorem , 
recedentem rursus a scena et suo ipsarum impulsu 
motas, veras spirantesque personas relinquenlem. 
Ilaque apud Euripidem quae ad rem publicam spec- 
tant, relata videnturexpraesenti in antiquum rerum 
statum, apud ^schylum Sophoclemque recentia 
fluere ex antiquis atque inde ducere originem suam 
causasque tibi persuadeas. Quae qunm ita sehabeant, 

Euripideae fabulae quando commissae sint, facilius et 
majore cum specie probabilitatis ex internis argu- 
mentis colligitur. Supplices vix dubitari potestquin 
acta sit eo tempore, quo Athenienses cum Argivis, 
Lacedaemonii cum Thebanis societatem inierunty 
01 • LXXXIX. 4 ' vel pauilo post. Tunc quum 
constet Alcibiadem juvenem ad rempublicam ad- 
ministrandam accessisse , non fortuito videbatur de 
juvenibus in hac tragoedia saepius mentioinjici. Qua 
in re illud admodum mireris, non posse ad liquidum 
perduci, utrum pro Alcibiade an conlra Alcibiadem 
Euripides verba faciat. Modo enim dicuntur juvenes 
ad injusta bella cives excitare , vel ambitione incensi, 
vel potentiae cupidine, vel lucri studio^ suisnon pu- 
blicis rebus intenti (v. 232 sqq. cIL 160, 509); 
modo hoc maximum esse reipublicae praesidium 
perhibetur, si juvenem habeat pastorem probura et 
belli ducem (v. 190 sqq. cll. 449). Itaque aliis pungi 
visus est hac fabula Alcibiades, aliis quam maxime 
idem laudari et commendari *. 

Heraclidarum simillimum est argumentum, ra- 
lio diversa. Habes iterum Athenas miserorum por- 
tum et refugium , improborum tierrorem j habes 
supplices,quiadmonentur, utmaximi beneiicii sem- 
per sint memores (v. 512). Verumqui hoc beneficio 
afHciuntur, eas condiderunt urbes, eosquehabue- 
runt posteros , qui Atheniensibus non amici , sed 

' Boeckh. GrceccB tragoedice princip, 1808, p. l88. 
* Boeckh, /. /. — Lebeaii, /. /. p. 447. Hartung , Eiiripidejf 
rcsiiiutus ^ II, p. 76. 

hostes evasuri eraut infestissimi. Itaque quum ii) 
Supplicibus foedus inter civitates Minervae auspiciis 
sanciatur, Heraclidarum ita institutus est finis, non 
ut in aelernum confirmetur societas, sed ut imme- 
moribus tanti beneficii officiique oblilis gravissinia 
praedicantur mala. Haec adversusLacedaemonios nullo 
fere tempore non possunt dicta esse. Sed alia insunt 
huicfabulae , ex quibus accuratius quid de commis- 
sionis tempore elicias. Heraclidas enim implacabili 
odio persequitur atque bello iniquissimo ab Athe- 
niensibus repetit Eurystheus Argivus. Qua occa- 
sione usus poeta non solum Eurysthei , quod ali- 
ter fieri non poterat, sed etiam Argivorum, quod 
minime erat necessarium , non uno loco notavit im- 
probitatem et vanam jactantiam , Athenisquebellum 
Argivum timendum esse negavit (Cf. vv. 284, 353 
sqq, 386, 193, 231). His locis permotus Boeckhius 
OL XC* 3 actam esse fabulam conjecit, quo anno 
pacem curii Lacedaemoniisfecerunt Argivi. Qui quum 
anno insequenti in gratiam redierint cum Athenien- 
sibus, atque omnino perraro exstiterint Athenien- 
sium hostes , firmissima videtur summi viri conje- 
ctura. Neque Pflugkio ' arbitror , qui cetera optime 
disputavit de hac fabula, satisjustam fuisse causam 
cur ab illo anno discederet. Nam quse in Argivosja- 
ciuntur convicia, nequeo mihi persuadere a specta- 
toribusdeLacedaemoniisaccipi potuisse; quae autem 
moriens Eurystheus Atheniensibus pollicetur, non 

* Boeckh. L L p. 190. Pflugk , in Heraclidarum editione, 
Golliac, 1830 , procem. 

ad Laceddemonios solos^ sed etiam ad Argivos perli- 
iiere censeo, quippe qui et ipsi ab Heraclidis oriundi 
essent. 

III. Superest ut dicamus.de tertio fabularum ge- 
nere, quae neque tempore^ nequerebuS| sed simili- 
tudine quadam ad preesentem rerum statumpertinere 
dicuntur. Fac enim ita esse argumentum a poeta 
vel electum vel conformatum , ut tacita quae- 
dam et tecta insit cum praesenti civium conditione 
comparatio , et ut personarum mores fataque ad 
principumincivitatevirorumsimilitudinemexpressa 
sint. Jam duplicem habebis tragoediae sententiam , 
alteram quam iabula ipsa profitetur et prae se fert, 
alteram quam tu addas , ita tamen, ut non addidisse^ 
sed intellexisse tantum videaris. Hanc rationem in* 
geniosam sane, at valde lubricam, certatim nuper 
in Germania ad veleres tragoedias explicandas ad- 
hibuerunt viri docti. Mitto Reisigii et Lachmanni 
de OEdipo Coloneo commenta, quorum ille simili- 
tudinem indagavit inter OEdipum et Platasenses^ ab 
Alheniensibus in societatem receptos, a Thebanis 
insidiis circumventos» hic Periclem et OEdipum, 
ivocyeiqf ecivitate uon ejiciendos, inter se exaequavit. 
llis igitur praetermissis^ statim meconvertamadju- 
stum et absolutum hujus ratiouis exemplum, multa- 
riim aliarum conjecturarum fontemet principium, 
quod proposuit vir, a cujos sententia non libenter 
discedo, C. F. Hermannus '. Notissiraa est, quae 
in OEdipo Rege legiuir, morbi piopter Laii ea?deni 

' K. F. Hermann , /. /. p. 27 sf|q. 

Thebanis immissl egregia descriptio. Jamdudum 
animadverterunt virl docti, in tragico hoc morbo 
exornando ob oculos versatum esse Sophocli verum 
illum morbum^ qul Ajthenis belll Peloponnesiaci 
initio coortus est : quin nonnullis non ita multo post 
fabula docta esse videbatur. Jam vero Hermannus 
proximis statim post pestilentiam Dionysiis Sopho- 
cleam tragoediam assignavit, atque hanc primam 
nactus similitudinis quasi ansam, etiam reliquo fa- 
bulae argumento subesse publicarum rerum signili- 
cationem demonstrare conatus est. Morbi causa , 
tragici OEdipusest piaculoobstrictus, veri Pericles, 
si non suo, at majorum scelere, diis Invisus. Et OEdi- 
pus et Pericles saplentide laude floruerunt, ab utro- 
que inomni calamltate, tamquama deo, auxilium 
populus expetebat> oraculorum rerumque divina- 
rum uterque erat contemptor. Monult Igitur hac 
fabulapoeta, ne amplius sequerentur Athenienses 
Perlclis consilia^ nevecommitterent, utea qua prln- 
ceps laboraret culpa omnis clvitas implicaretur. 
Neque profecto fugere potuit spectatores poetae con- 
sillum. Solebant enim veteres omnia quae gravius et 
inusltatius acciderent, deorum irae attribuere; jam 
vero scelus illud Cylonium paucls ante annls a Lace- 
daemoniis Pericli exprobratumerat, et Athenienses, 
qua erant superstitione, gravisslmo malo tum tem- 
poris afflictante , antiquae Illius Alcmaeonidarum 
maculae recordatos esse consentaneum est. 

Dici vix potest quantum haec conjectura viris do- 
ctis arriserit, quippe qua efficiatur, quod maxlme 

lequii imus in antiquis rebus investigandis , ut quae 
dispersae et dissipatae ad nos pervenerint antiquitatis 
reliquiae, ingenii acumine inter se coaptentur, et in 
pristinam vitam restituantur. Neque negari potest , 
omnia quae vir eruditissimus protulerit optime inter 
se quadrare : quin insunt nonnuUae in tragoedia 
nostra sententiae, quibus huic conjecturae nova 
lux afiundi videatur. u Nihil valet neqiie turris, ne- 
que navis, viris vacua qui eam incolant w (v. 56 ). 
Nonne in eum haec dicta sunt, qui in muris navi- 
busque omnes Atheniensium spes coilocatas voluit, 
eamque iniit belli gerendi rationem, qua urbem 
incolis orbasse videri posset? « Superbia tyrannum 
gignit. » — « Si quis impius incedit vel manu vel 
iingua, Poenam non curans, neque colens signa 
deorum, mala in eum invadat pestis, ob infelicem 
superbiam. » — « Nusquam in honore est ApoUo, 
perierunt divina. » Haecquoque, si illam conjectu- 
ram probes, in Periclem non possunt non dicta esse. 
Quibus addidit Schoellius ' Stesimbroti Thasiensis, 
hominis temporum iilorum aequalis, testimonium 
vel potius calumniam , qua Periclis cum OEdipo 
similitudo mirum in modum adaugetur. (Plut. Per. 
13, 36). Ita enim ferebant invidi optimatium ru- 
mores , cum filii Xanthippi uxore rem patrem ha- 
buisse. Quo efficitur ut pene alter OEdipus nobis 
evadat Pericles. 



' Ad. Schoell. Sophokles, sein Lebenund ff^irken, YrankL 
1842, p. 169 sqq. 

Equidem confiteor haec omnia ita inter se conci- 
nere, tamque apertam atque alrocem clarissimi virt 
exsecrationem continere, ut luculenter mihi de- 
monstraverit Hermannus, non, quod voluit,OEdi- 
pum actam esse 01. LXXXVII. 3 , sed hoc potissi- 
mum anno.omninoagi non potuisse. Quid enim? 
Funeribus adhuc completa est m^bs, luctu afflicta 
omnis civitas; in theatro die festo consident homi- 
nes, ut tandem aliquando relaxent animum et sub- 
levent a quotidianis malis : en poetam humanissi- 
mum, qui eam ipsam quam effugere student morlis 
luctusque imaginem de industria proponat civibus , 
ut voluptas illa tristitiae, qua in scenicis ludis spectan- 
dis afficimur, in verum moeroremet acerbas lacrymas 
convertatur. Hoc poetam, hoc Atheniensem, hoc 
Sophoclem in animum induxisse, nemo profecto 
mihipersuadebit. An Phrynichum mulctaverunt At- 
tici illi subtilissimi artium judices, quod recenti ami* 
cae civitatis clade in scena proposita domesticorum 
malorum memoriam clyibusrevocassetj Sophoclem 
ultimis poenis non affecerunt, qui gravissima rei 
publicae vulnera prudens sciensque integraret? Po- 
lum histrionem minime probo lamentis i^eris etspi- 
rantibus opplentem theatra ; et hic quidem tum 
demum filii cineres in scena gestavit, cum luctum 
satis mus est eluxisse : quid dicam de Sophocle 
poeta totius civitatis cineres in scenam inducente? 
Tum re vera usu venisset illud, quod Gellius dixit 
(VII. h)j\JLlquum agifabula videretur, dolor actus 
esset, Neque haec conspirare videntur cum Sophoclis 

ingenio^ neque infestissima illa maximi viii inse- 
ctatioy quae tum in totius fabulae conformatione^ tum 
inversibussupra citatis conspiceretur. Non inteUigo 
tantae acerbitatis virus in poeta dulcissimo^ de quo 
Gomici sunt verba : 6 S^ evx,oXoq /xev hOd$%- eij\f.oXo^ 
(J'ex6t. 

Verum in una fabula non constitit hoc studium 
componeiidi tragoediarumargumenta cumAthenien- 
sium rebuspubiicis, sed brevi temporis spatio late 
manavit, ut hodie non solum in iis quae exstantfa- 
bulisy sed etiam in deperditis tectiorem aliquam et 
intricatiorem significationem interpretum curiosa 
industria indagaverit. Quod vel maxime mihi vide- 
tur primae illi conjecturae virorum doctorum suf- 
fragia conciliasse^ quum aliorum au$is effectum sit, 
ut Hermanni audacia jam prudentia et moderatio 
esse videatur. Attamen, si in OEdipo vera est illa 
explicandi ratio, non video cur ad reliquas fabulas 
non adhibeatur. Hoc enimquaeritur^ consueverintne 
an non consueverint Athenienses in scenicis ludis 
imaginem conspicere, non humanae vitae inuniver- 
sum , sed earum rerum quae tum maxime acciderent 
et gererentur. Quod si non solebant ad suum ipso- 
rum statum fabulas detorquere, minime mihi viden-' 
tur in ea potissimum fabula de secogitasse, quae 
quam maxime percellit spectatorem neque alio se 
convertere sinit. Sin autem de se cogitaverunt in 
OEdipo spectando , etiam in aliis cogitasse veri simile 
est. Sed redeamus ad propositum, ut hujus rationis 
incrementa persequamur. Hanc provinciam suscepit 

vir, iii quo nec docti inae copiam desideres , nec in- 
genii acumen, Ad. Schoellius *. Qui inOEdipo Rege 
(pergamus enim in hac tragoedia illustranda) ad Pe- 
riclem respiciHermannolargitur, sed non exagitari 
summum virum, sed laudari et commendari statuit. 
Operae pretium est videre quomodoex eademfabula, 
ex iisdem verbis, eadem fere ratiocinandi via , duae 
sententiae plane diversae inter se cum aliqua proba- 
bilitatis specie elici potuerint. Sophocles nimirum, 
quae ejus erat ironia , a populo Thebano eadem 
OEdipo vanissima iii^eri crimina finxit , quibus Pe- 
ricles ab xVtheiiiensi plebecula obruebatur. Hocsibi 
volunt illi muri navesque hominibus vacuee, hoc 
stultum illud et iniquum quodab OEdipo expetitur, 
ut pestis divinitus immissa hominis opera vel sapien- 
tissimi avertatur. Qui deorum signa contemnere 
perhibentur , Impii vel manu vel lingua , sunt sane 
Periclis amici, Phidias, qui in Minervae clypeo suam 
et fautoris imagines expressit, Anaxagoras, qui popu- 
laribus religionibus fidem denegabat, hic lingua, 
ille manu deorum contemptores. Ergone Periclis 
amici accusantur? Minime. Animi perturbatione 
abreptus vanas Chorus jacit calumnias ; quas statim 
refellet Jocasta, proditura e regiis aedibus, ut deorum 
iram thureprecibusque placet. Quae in eodem cantico 
de tyrannorum superbia praedicantur ,• non ad Peri- 
clem, sed ad Thebanos referenda sunl optimatium 
imperio utentes. Jam vero sub OEdipi persona irae 

' Schoell. /. /. 

indulgeiitis y adsuspiciones proclivis^ notantur vitia 
Atheniensium; ubi illudimprimisproPericledictuin 
esse vult, quod Chorus monet, ne evayyj^ ^tAo? dubiam 
ob causam condemnetur. Gravissimum vero Al- 
cmaeonidarum scelus, quod nobis quoque tanta mala 
portenderit. Ubicumque enim in tragoediis vox 
h(xyr\<; legitur , illico Periclem odorantur interpretes 
sagacissimi. Itaque utrique OEdipo Periclem vides 
immixtum; ejusdem piaculum in jEschyli Eumeni- 
dibus (v. 370) signifiicatum esse censuit Droysenius; 
quod ne ab Euripide alienum esse putes, Hartungus 
nuper vidit in Heraclidis alteri populo ab altero pia- 
cula exprobrari, ad belli Peloponnesiaci similitudi- 
nem '. 

Sed videamus haec explicandi ratio quomodo 
adhibeatur ad eas fabulas, de quarum tempore diser- 
tum exstat veterum testimonium; tum demum, quid 
valeat ad reliquarum fabularum tempoia invenien- 
da , dijudicari poterit. Antigona edita Sophoclem 
belli Samii ducem ab Atheniensibus creatum esse, 
inter omnes constat. Gur creatus sit, a Schoellio 
edocemur, qui bellum Samium hacfabula commen- 
dari perspicere sibi visus est '. Qua in re demon- 
stranda ita versatur. Belli instigatores fuerUnt Mile- 
sii , quippe qui Atheniensium contra Samios auxilium 
implorarent; Aspasia autem M ileti erat nata. Poterat 
igitur Pericles videri in Aspasiae gratiam hujus belli 

■ I)roysen , Uebersetzung des Aischylos. Berliii , 1842, • — 
Hartung, Euripides restituius, Hanib. 1844, I , p. 288 sqq. 
• Schoell, /. /. p. 134 sqq. 

auctorfuisse. (Cf. Plat. Per. c. 25). Itaque quum in 
tragoedia Creon filium increpet, quod mulieris sit 
patronus , quod mulieri in servitutem se addixerit, 
dePericle et Aspasia haec dicta esse intelligatur. Ne 
autem putes contra Periclem haec facere ; est haec 
illa quam novimus Sophoclis ironia, ut qua; in Pe- 
riclem ab adversariis convicia funderentur, iisdem 
Creon tyrannus uteretur iti mala causa defendenda. 
Antigonae in fratrem pietatem extollendo, Aspasiae 
laudat poeta in cives et consanguineos pietatem. 
Quod secundo cantico celebrantur hominum varia 
iaventa (jo ^mx^'^^^^ '^^yy^^ j ^. 362) , hoc spectat ad 
Melissum physicum et Artemonem bellicorum tor- 
mentorum machinatorem , quorum ille Samiis, hic 
Atheniensibus artis suae auxilium praestabat. Quae 
de amoris vi in tertiocanticopraedicantur, ad Peri- 
clem referri consentaneum est, ut qui in hoc bello 
suscipiendo comprobaverit , tiansmittere maria 
amorem et in magistratuum consilio assidere. 

Fortunatos nos, qui non Athenis, sed Berolini 
aut Parisiis Antigonam spectaverimus. Athenis enim 
de Aspasia, de Pericle, de Artemone, de Samiis 
nobis cogitandum fuisset, quibus curis distenti ad 
fabulam animum advertere, pro Antigona sollicitu- 
dinem suscipere, poetae artem admirari profecto 
non potuissemus. Mitto spectatores ; poeta qni po- 
tuit fabulam effingere omnibus numeris absolutam , 
et eandem ad omnia quae Athenis tum forte ageban- 
tur accomodare? qui potuit totus esse \\\ iis quce 
divino qnodam spiritu afflatus ipse creaverat, idem- 

quc de reipublicie partibus cogitare, ut his vel illis 
favorem civium conciliaret? 

Nihil attinet omnia percensere de Sophocleis tra- 
goediis commenla ; videamusquomodo adEuripidem 
haec explicandi ratio translata sit. De Helena ila 
Hartungus ' ; « Confer cum Alcibiade Helenam : 
cujus primum quidem mira formae praestantia in 
perniciem et Graecis et Trojanis vertit :tum infamia 
atque invidia insons flagrat, et a patria exsulans po- 
testate caret criminum purgandorum; denique omnis 
vita ejus etfortuna monstri instar est, et consuetum 
modum moremque excedit (Cf. v. 260). Insons eiat 
Alcibiades eorum propterquae patria exsulabat. Vi- 
detur igitur Euripides optasse^ ut restituto potestas 
fieret tum diluendorum criminum^ tum bene factis 
priorem famam abolendi. » Aliam insuper addit si~ 
militudinem, quae tamen non ad Helenamsolam, sed 
ad tres fabulas pertineat. Quum enim constetHele- 
nam et Andromedam 01. XCI. 4. actas esse, lertiam 
censet, vel potius primam ^ ejusdem didascaliae tra- 
goediam fuisse Electram. Quae conjectura optima 
est et maxime probabilis, pene certam dixerim. 
Jam vero habes tres feminas, e malis gravissimis 
virorumfortiuminopinato adventuereptas; et quum 
Atheniensium post cladem Siciliensem miserrima 
fuerit conditio, ad similem quandam spem , si Har- 
tungum auctorem sequaris, his fabulis poeta erexit 
civium animos aflflictos. Itaque et cum Alcibiade et 

» Harlung, /. /. II , p. 304. 

cum Atheniensibus Helena exaequatur. Qua in re ut 
agnoscam acumen viri docti, hoc tamen miror, Athe- 
nienses illum existimasse eodem fuisse acumineprae- 
ditos. Hac ratione non video quid omnino elici nOH 
possit ex qualibet fabula. Ac profecto idemquod de 
Helena Euripidea Hartungo, Schoellio visum estde 
Sophocleo Philocteta , et aetate et forma ab Helena 
satis , opinor , diverso. Schoellius enim tum ad Alci- 
biadem exsulem spectare Philoctetam sibi persuasit, 
tum ad populum Atheniensem ab inimicis , amici- 
tiae speciem ementitis, exercitu et classe, quasi 
armis, privatum et inermem hostibus traditum. 

Eundem Alcibiadem sub Polynicis in Phcenissis 
persona latere suspicatur Hartungus ' , quoe sane 
conjectura arridere posset, nisi omne hoc similitu- 
dinum eruendarum studium rejiciendumnobis vide- 
retur. Hocsaltem vellem pro sua opinione non attu- 
lisset vir doctns, Alcibiadem quoque aliquandiu 
Argis habitasse. Quid de eo dicam quod Phoenissas 
Thebis amicas ideo in scenam inductas esse vult, ut 
Garthaginiensium amicitia Atheniensibus commen- 
daretur. Sed infinitum esset omnia persequi : hoc 
tamen addam novam non esse hanc interpretandi 
rationem. Eandem enim saeculo proximoGallis pla- 
cuisse, Acta Academiaelnscriptiofium fidemfaciunt*. 
Exempli gratia conjecturas nonnullas apponam, ve- 

' Zirndorfero auctore, de Chronologia fahularum Euripi<L 
Marburgi, p. 82. 

* SvkXWeVy Memoires de VAcad, des Inscript. t. VI, p. 385. 
ITardion, I. VIII , p. 243. Lebcau jeunc, t. XXXV, p. 432. 

tustate jam obliteratas, sed recentibus quas supra 
attuli simillimas. Ajacem statuebant tum actam esse, 
quumThemistoclem in Attica sepeliri legevetuerant 
Athenienses; Medea fabula videbaturEuripIdes mo- 
nuisse, ne bello suscipiendo quasi liberos suos civitas 
necaret; in Andromacha idem rei publicae imaginem 
proposuisse, post pugnam apud Oropum(sive potius 
apud Erelriam, Thuc. VIII. 95), ad ultimam ino- 
piam redactae, simulque in laetiores spes cives suos 
erexisse. Videntur nimirum in litterarum quoque 
studiis opiniones nonnullde orbem quendam confi- 
cere et quasi circuitu redire : neque abhorret a veri | 
simili , etiam hos ingenii lusus , brevi in oblivionem ] 
relapsos, olim renaturos esse, ut iterumevanescant. 

IV. Reliquum est utde sii^gulis locis sententiisque 
disputemus, quibus publicarura rerum significatio 
inesse videatur. Quae minus pertinent ad fabularum 
indolemperspiciendam, ad tempora definienda saepe 
adhiberi possunt. 

Primo loco ponam locorum terrarumque comme- 
morationes speclatoribus ob recens aliquod eventum 
jucundas. Cujus generis est apud iEschylum jEtnae 
ardentis descriptio , qua demonstratur post 01. 
LXXV. 2. Prometheum conscriptam esse. Et hoc qui- 
dem nihil ad rem publicam. In SophocHs Antlgona 
Bacchus a Choro invocatus, praeter t^ ?isinem et 
Thebas, nobilem diciturltaliae terram colere, de qua 
terrasatislonginquanoncogitasset poeta, nisi nuper 
Thurios colonia deducta esset. In lone Eiuipides 
(v. 1 592) Rhii promontorii praeter necessitatem men- 

tionem injictt Atheniensibus gratain^ quum paullo 
post victoriam navalem a Phormione ad Rhium 
partam (OL LXXXVII. 4) fabula acta esse videa- 
tur '. Quae tamen conjectura non in hoc uno loco 
nititur , sed in descriptione accuratissima porticus 
Delpliicae stoseque^ quam ex illius pugnae praeda 
Delphis Athenienses aedificarant (v. 184 sqq. Cf, 
^ Pausan. X. 1 1 . 5). In Troadihus^ quae teste jEliano 
01. XCI. 1. docta est, captivse mulieres precantur a 
diis immortalibus (v. 210 sqq.), ne ad exosam Eu- 
rotae ripam abstrahantur, sed Athenas potius, vel in 
Thessalorum terram, qui scilicet Atheniensium in 
bello Peloponnesiaco erant socii , vel in Siciliam , 
quamtum in ditionem se redacturos esse spejcabant, 
vel in Italiam, ubi Thurii erant Athenarum colonia. 
Hecuham^ quam ante Troadeseditam esseex utrius- 
que fabulae dispositione facile perspicias *, Olym- 
piadis LXXXVIII anno tertio esse recentiorem, 
primum chori canticum documento est. Laudatur 
enim ibi Delos insula, illo anno ab Atheniensibus 
expiata , et certamen musicum, eodem tempore re- 
stitutum (fThuc. III. 104). Atque videtur hujns rei 
commemoratio gratissima fuisse Atheniensibus, ut 
quae iterala sit tum in Herculefurente{Y. 687 sqq.), 

* Boeckh. Des Sophokles j4ntigone Griechisch imd Deutsch, 
Berlin , 1843. ad v. 1035. Grcec, trag, princ, p. 192. 

* Ex Nubium versu 1165, ad Hecubae v. 172, ut videtur, 
respiciente, nihil certi colligas , quum Nubes ab Aristophane 
relractatam esse conslet. V. Egger, De la deuxieme edition des 
Nuies itAristophane. Paris, 1843. 

tum in Iphigenia Taurica (v. 1089 sqq. ) et in 
hac quidem fabnla non sine altiore poetae con- 
siiio. Prodeunt enim virgines graecde, ab hostibus 
in barbaras terras divenditde, atque carmine dulcis- 
simo patriam desiderant^ et Deliam Dianam^ non 
sanguine illam gaudentem victimisque humaais , sed 
choris et canticis et curruum certaminibus (v. 1 13^, 
Cf. Thuc. 1. 1.) celebratam. Jam vero Delii sestate a. 
422 (Cf. Thuc. V. i ) ab Atheniensibus e sedibus 
suis ejecti Atramyttium, in oppidum Persarum im- 
perio subditum , exsulaverunt ; aeslate insequenti ab 
iisdemAtheniensibus, ApoUinis oraculo monitis , in 
patriam restituti sunt. Quam ob rem suspicatur Har- 
tungus * doctam esse Iphigeniam hieme inter utram- 
queaestat^ interposita (01. LXXXIX. 3) , ut mi- 
serorum patrocinium hoc carmine susciperet Euri- 
pides, et oraculo dei tummaxime edito sufFragaretur. 
Quae conjectura et per se admodum est probabilis , 
et aliis mihi videtur ejusdem fabulae locis commen- 
dari. Nanlquum illo cantico virgines Euripides ocu- 
lis spectatorum subjeceritpatriae desiderio correplas, 
cantico insequenti (v. 1234) ApoUinis Delo profecti 
Delphica oracula laudibusextollit, atque in finefa- 
bulae (v. 1467), Minervae persona usus, virgines illas 
jubet in patrias sedes restitui , quod in Helena , in 
rerum statu fictarum simillimo, verarum diversp, 
facere supersedit. 

Haec de locorum commemoratione. A quibus si 

' Z. /.Il,p. 141 sqq. 

discesseris singula yerba sententiaeque ita demum 
ad publicas res referenda esse videntur, si id quod 
ipsa fabula et personarum conditio requirit apertc 
egrediuntur, et quasi grandibus litteris expressa 
sunt. Nam quum ea sit fabularum spectandarum 
ratioy ut sui suarumque rerum inter spectandum 
obliviscantur homines, totique seconvertant ad res 
fictas, commonefiant necesse est et abstrahantur ab 
iisquaeoculis animisque obversantur, si ad domestica 
et vera revocatos velis. Quae non ita dico, quasi plane 
remota sittragica arsa vita etquotidiano usu, nihil- 
que possit conferre ad hominummoresemendandos ; 
sed multum interest inter ea praecepta quae sponte 
e rebus ipsis nascuntur^ teque ignaro in animum 
tuum se insinuant^ et inter ea, quae, dedita opera ad- 
jecta, docendi consilium prae se ferunt. Itaque apud 
^schylum et Sophoclem nullam equidem agnosco 
sententiam ambigue dlctam, quae ad publicas Athe- 
niensium res magis quam ad fabulam pertineat. 
Notissimi sunt illi in ^schyli Septem versus> quibus 
in sceng recitatis ad Aristidem omnis corona ora 
convertisse dicitur j de re ipsa litem non movebo , 
quamquam talia ab interpretibus nonnunquam con- 
ficta esse Euripidis Palamedes demonstrat ; hoc ne- 
gaverim, iEschylum ipsum de Aristide cogitasse , et 
eo consilio hos versus conscripsisse, ut non de Am- 
phiarao, sed de Aristideacciperentur. ApudSopho- 
clem Philoctetes , per decem annos hominum com- 
mercio privatus, de Graecorum primoribus quaerit 
(410 sqq. ), qui vivant, qui mortem occubuerint. 

ubi acerrimus ille tectiorum rerum indagator ' in 
Nestore Antiphontem agnoscit, Nestoris scilicet 
cognomine insignitum ^ in Antilocho Phrynichum, 
in Thersite Cleophontem , ut mittam cetera. Effici- 
tur his argutiis, ut locus, qui quam maxime viventem 
refert spirantemque hominem illum miserum post 
longum intervallum hominis alloquio fruentem , vi- 
deatur compositus ad res a Philocteta plane alienas , , 
a poeta profectus, nonapersona. Potuit sane occur- 
rere spectatoribus nonnullis, quod ipsum poetam , 
senem tunc, non sine animi dolore sensisse arbitror» 
nimis esse vera quae Philoctetes conquereretur, at- 
que Athenis quoque bonos fortesque cives bellum 
abstulisse , malis pepercisse. Quoe si occurrerunt , 
yaluisse oportet ad provocandum id quod tragoedia 
sibi proponit, quodque non potest assequi, nisi per- 
suasum habeamus easdem esse nostroe et tragicarum 
quas spectamus personarum vitae conditiones. At 
hoc si eo usque procedat, ut singulis Trojani belli 
nominibus viri significentur Athenis tum versantes, 
periit et tragoedia et omnis tragica vis, atque ad 
lusum quendam non inficetum neque injucundum 
fortas$e, frigidiusculum tamen, omnia rediguntur. 
In Jntigona quae Creon profert (v. 667): « Cui ci- 
vitas imperium tradidit, ejus dicto audientes esse 
oportet » , certatim video a viris doctis ad Periclem 
esse relata , adversariis tum devictis haud dubie 
Athenarum principem et gubernatorem. Quod si 

' Schocll. /. /. p. 339. 

agnoscas, ironice locum accipias necesse est propter 
ea quae sequuntur : « In parvis rebus , in justis , in 
contrariis ». At minime agnosco. £a enim huic 
tragoediae inest sapientiae copia , ut vel ad eum qui 
tum erat Athenis rerumstatum, velad nostrum, vel 
ad alium quemlibet multa referas. Ita rursusomnia 
ex persouarum mente dicta sunt, utpauca invenias 
ab omni parte et absolute vera , plurima quibus , ut 
assolet, veri pars admista sit; utque, prout velis , 
eligere possis quae pro Pericle facere videantur, eli- 
gere quibus contra Periclem utaris. Eam denique 
omnis fabula edit moderationis quasi vocem atque 
praeceptum, ut a partium studio longissime remotam 
intelligas poetae mentem ex altiore quadam arce in 
hominum res turbasque despicere. Quae secundo 
Antigonae cantico celebrantur ingenii humani egre- 
gia indoles atque inventa praeclara , nihil tamen illa 
valitura , nisi divinarum rerum accedat reverentia , 
num hodie miaus vera sunt quam Sophoclis aetate? 
Nihil enim poeta de sculptorum , architectorum , 
mechanicorum, aliis artibus, quae eximia tum habue- 
runt incrementa ; ea tantum memoratquaead omnes 
fere pertinent et terras et aetates , agri culturam , 
pecudes domitas et mansuefactas, civitatesconditas, 
domus exstructas , ut videas eum descendere noluisse 
ad singula, sed capita rerum secutum per omnia 
saecula valituram humani ingenii delineavisse ima-* 
ginem. In Ajacequae leguntur ( v*. 154 ). « In excel- 
sos tela non jactaveris irrita ; de humilibus si quis 
talia proferat, fidem non faciat ; potentes enim se- 

quitur invidia » referesne haec ad Periclem , an ad 
Themistoclem, ans^dMiltiadempotius tcI Cimonem 
Tei Alcibiadem? In omnes hos multosque alios haec 
quadrant et quadrabunt : Ov$lv Seivbv iiYi h TouTotg or^, 
ut Platonicus ait Socrates. Agnoscas sane in histali- 
busque poetam qui multa viderit , multa ipse exper- 
tus sit, neque a republica, neque ab uUa humanarum 
rerum conditione fiierit alienus ; sed ne certam ali- 
quam causam et occasionem requiras eorum quae ex 
yaria rerum cognitione altoque mentis recessu ma- 
naverunt et quasi efiloruerunt. 

Apud Euripidem contra plurimas inveniri senten- 
tias vel callide dictas, quae ancipites et ad fabulam 
spectentet ad publicas res, vel negligentius illatas, 
quae ad argumentum ipsum vix possint referri , nihil 
estquodmultisdemonstrem, Exempli gratia afferam 
locum, qui in Hercule Furente legitur, quam maxime 
a fabula alienum, ingeniose nuper ex historia expli- 
catum '. Multis in ilia fabula disputaturde sagitta- 
riorum praestantia , gravis armaturae incommodis 
(v. 188-203). Quae quum aperte singulari aliquo 
consilioab Euripide , non ab Amphitryone dicta sint, 
occurrit pugna Deliensis, qua Hippocrates, Athenren- 
sium dux, levi armatura domum dimissa a Thebanis 
fusus est. ( 01. LXXXIX. 4. cf. Thuc. V. 90, 94 ). 
Addam aliud exemplum, ut notiora mittam, ex 
Erechtheo fabula petitum. Quoe quum teste Plutar* 
c\io{Nic. c. 9cll. Stob. LV. 4) paullo postproelium 

' Ziriidoifer, /. /. 

ad Amphipolim commissum acta sit, ad Gleonem 
referenda esse censeo haec fragmenla a Slobaeo ser- 
vata (1) : 

fls cOv ©gotfl-t T0U5 (TOfOxii xtvetv 86p\f 
IrpoLzifikoLTOi^ ^pYi , Twv Gswv Bk p^ ^ta. — 
ObSelq (TTpoLTtxiCTa.q &^txa cw? i^Gsv Tra^tv. 

Sunt sane quae opponi possint huic disputationi. 
^quales enim fuerunt Sophocleset Euripides , tisdem 
saepe feriis utriusque fabulae docebantur, iisdem 
uterque utebatur speclatoribus, Qui si in Euripidis 
tragoediis solebant ad singula verba attendere , ac 
rimari quae ad suas ipsorum res referrent, nonne 
consentan^um est idem eos fecisse in Sophoclis alio- 
rumquefabub*sspectandis, atque quaerendo profecto 
etiam invenisse ? — At ea est ratio Sophoclearum 
fabularum, ut neque de poeta neque de secogitare 
possent homines , rieque omnino de fabula cogitarent, 
sed toti essent in fabula; Euripidearum ea , ut sem- 
per ab opere revocarentur ad artificem , a rebus 
fictis ad compositionis rationem, a spectando ad ju- 
dicium ferendum, atque omnino, ut ita dicam , 
instituerentur ad criticam artem exercendam. Per- 
sonae Sophocleae, e poetae manibus emissae, in se ipsis 
nituntur, propriam et suam vitam agunt ; Euripi- 
deae , curaliorum instar, cum ea quasi stirpe unde 
vitam traxerunt semper cohaerent, neque possunt 

« Stob. LIV, 12, 13. Erechthei fragm. 6,4, Dindf. 
(11,12 Wagner). 

ab ea penitus dividi. Semper enim audire mihi vi- 
deor poetam , nostrae aetatis scriptoribus quibusdam 
haud dissimilem^ in hunc modum cum lectore coUo- 
quentem : Nonne bene haec institui ? nonne prae- 
clarum est hoc inventum ? nunc attendite mihi , 
quam callide causam desperatam sim defensurus ; 
non omnino haec sunt ad hujus personae mores ac- 
commodata, ne putes hoc me fugisse ; indecore for- 
tasse videri possit hoc loco mulier verba facere , sed 
reputes mulierum impotentiam {Hercfur. v. 536); 
trita est haec tragici nodi expediendi ratio , sed vi- 
dete num novi quid et inauditi addiderim {Helen. 
V. 1056). Atque adeo videtur interdum fabula non 
ultimus esse quem poeta sibi proposuit finem ^ sed 
occasio tantum et quasi praetextus ^ quo usus senten- 
tiam suam de diis^ de re publica^ de matrimonio 
jungendo^^e aliis rebusdomesticis, de optima fabu- 
larum compositione, de omnibus denique maximis 
rebus mini^isque cum populo communicaret^ et 
aliorum vel poetarum vel philosophorum placita 
refelleret. Itaque de Melanippa philosopha optime 
dixit Dionysius Halicarnassensis ( Rhet. VIII ^ 10; 
IX ^ 1 1 ) tota fabula quasi oratoria figura usum esse 
Euripidem ^ ut Anaxagorae placita inmediumprofer- 
ret. Quae placita neque Meianippae esse , neque sua, 
sed summi illius philosophi^ cujus olim fuerat audi- 
tor, satis aperte significavit verbis quae in prover- 
bium abierunt : 

Neque haec ▼itio verlerim Euripidi, quein liben- 
ter concedam ingenii copia Sophoclem .^Eschylumve 
facile aequasse , opera tamen contenderim non aeque 
perfecta etabsoluta edidisse. Quod necessario quo- 
dammodo ei accidit. Sententiam enim de divinis 
humanisquerebus tum e philosophorum commercio 
imbiberat , tum ipse cogitando sibi confirmaverat 
plane diversam ab ea, qoae antiquitus inter Graecos 
obtinuerat, quaeque in febulis popularibus ita erat 
expressa, ut omnino cum iis eoaluerit. Itaque quum 
tractaret ejusnKxli fabulam et in tragoediae formam 
redigeiet, semper fere inerant quae ei viderenlur 
vel inter se vei cara vera rerum natura minime con- 
venire : quaeque poeta ad veritatis similitodinem 
efiingebat , ea rationem habere philosophus nega- 
bat. Qua i^factum est, ut non totus esset in opere , 
sed extra opus , utque ad fabulae personas alia acce- 
deret eaque primaria persona, poeta ipse; quum 
^schyhis et Sophocles nihil ad fabulas adferrent, 
quod non antea in iis esset vel cxpressum vel ob- 
Toiutum , atqueita se insinuarent iis quae effingebant 
rebus, ut artificis mens, aequabitrter per omne opus 
diSusa, operi esset vilae fons et principfnm invisum, 
non vero seorsim et quasi nttda appareret. Exempli 
gratia eain fabulam afferam, quae Iribus principibus 
poetis tractata tribus tragoediis ad nos penrenit. 
Apnd Sophoclem Orestes Apollinis jussa exsequitm*, 
neque ante facinus perpetratum ira aut misericor- 
dia , neque post poenitentia correptus , omni culpa 
vacuus, ut qui rfivino facti auctore utatur. Electra 

apud eundem , falso nuntio decsepla , dum fratrem 
mortuum esse opinatur, ad ^gisthum obtruncan- 
dumseaccingit, de matre interficienda ne cogitat 
quidem. Hominum enim non erat tantum tamque 
horrendum consiiium suscipere, divinam sapien- 
tiam ad humanae rationis normamnon exigit poeta. 
Apud iEschylum pariter nou suo Orestes^ sed Apol- 
linis , consilio impellitur, et quamquam dubitat in 
ipso vulnere inferendo, postea tamen minime eum 
poenitet facti. Attamen non simpliciter comprobat 
^chylus Apollinis oracula , ut pia iHa quae tacite 
divina i^veretur Sophoclis musa , sed audaciore in- 
genio deorum se immiscet consiliis, et dissensiones 
aperit Olympiorum et antiquiorum numinum. Eu- 
ripides vero stultitiam exprobrat deorum popula- 
rium sapientissimo , quamque ipse parvi tacit re- 
sponsorum Delphicorum auctoritatem , ne apud 
Orestem quidemet Electram tantum valuisse existi- 
mat, quse ^d parricidium perpetrandum satis justus 
iis esset stimulus. Itaque accuratius si inspexeris 
Euripideam fabulam , teque insinuaveris in persona- 
rum animum, videbis profecto de ApoUiuis oraculo 
verba fieri eum maxime in finem , ut deorum popu- 
larium refellendorum occasionem nanciscatur poeta ; 
veram Cly temnestrae interficiendae causam Electrae 
esse odium in matrem impotentissimum. Electra 
enim apud Euripidem (quantum dissimilis illa a 
Sophoclea virgine, quae animo est et magis virili 
eodemque magis muliebri), Electra, vel nondum 
certiorfacla de Apollinisjussis, matrem securi per- 

